Campyero Boniperti

Campyero Boniperti ( [dʒamˈpjɛːro boniˈpɛrti]; ) — İtaliyalı idman və siyasi xadim. Keçmiş futbolçu. Mövqeyi hücumçu olub. "Yuventus" və İtaliya milli komandasının oyunçusu olub.

 Karyera 

 Klub 
Futbol karyerasına 1946-cı ildə başlayıb. Karyerası ərzində ancaq bir klubun, Turinin "Yuventus" klubunun şərəfini qoruyub. 1954-cü ildə "Yuventus"un kapitanı olub. Karyerası boyunca "Yuventus"un heyətində 182 qol vurub. 40 il ərzində "Yuventus"un ən məhsuldar oyunçusu olub. 2006-cı ildən bəri Alessandro Del Pyerodan sonra, "Yuventus"un heyətində ikinci ən çox qol vurmuş oyunçudur.Дель Пьеро обогнал Бониперти, Роберто Карлос — Ди Стефано 

Karyerasını 1961-ci ildə bitirib. Karyerasını bitirdikdən sonra "Yuventus"da işləyib və 1971-ci ildə "Yuventus"un prezidenti seçilib. 1990-cı ilə kimi bu vəzifədə çalışıb.

 Milli komanda 
1947-ci ildə Milli komandaya dəvət alıb. Debüt oyunu 9 noyabr 1947-ci ildə Avstriya millisinə qarşı olub. 1952-ci ildə Milli komandanın kapitanı olub. Milli komandada 38 oyun keçirib 8 qol vurub. Milli komandada son oyununu 1960-cı ildə keçirib.

 Karyerasını bitirdikdən sonra 

 Klub Prezidenti 
1971-ci ildə "Yuventus"un prezidenti seçilib. Bu vəzifədə 1990-cı ilə kimi işləyib. Onun rəhbərliyi altında komanda 9 dəfə A Seriyasının qalibi olaraq 9 skudetto qazanır. İtaliya kubokunda "Yuventus" 4 dəfə qalib olur. Avrokubpklarda isə mümkün olan bütun turnirlərdə klub qalib olur və Avropa Çempionlar kuboku, qitələrarası kubok, kuboklar kuboku, UEFA kuboku və UEFA Superkubokunu qazanır. Hal hazırda "Yuventus"un Fəxri Prezidentidir.

 Siyasət 
1990-cı ildə "Yuventus"un prezidentlik postunu tərk etdikdən sonra siyasət ilə məşğul olur. 1994–1999 — Forza Italia hərəkatından Avropa Parlamentinin üzvü seçilir.

 Uğurları 

 Komanda 
 İtaliya çempionu (5): 1949/50, 1951/52, 1957/58, 1959/60, 1960/61
 İtaliya Kubokunun qalibi (2): 1958/59, 1959/60

 Fərdi 
 İtaliya çempionatının bombardiri: 1947/48
 İtalyan Futbol Şöhrət Salonunun üzvu: 2012
 İtaliya Respublikasının xidmətlərinə görə Böyük Zabit (30 sentyabr 1991)Grande Ufficiale Ordine al Merito della Repubblica Italiana Geom. Giampiero Boniperti 
 İtaliya Respublikasının xidmətlərinə görə ordeni komandiri (2 iyun 1975)Commendatore Ordine al Merito della Repubblica Italiana Geom. Giampiero Boniperti 

Pele tərəfindən, hal hazırda həyatda olan 125 futbolçunun daxil olduğu FIFA 100 siyahısına daxil edilib.

 İstinadlar 

 Xarici keçidlər 
 Tərcümeyi-hal: footballplayers.ru 
 Giampiero Boniperti — Beynəlxalq Maçlarda Qollar  )


Kateqoriya:FİFA 100
Kateqoriya:Yuventus FK oyunçuları
Kateqoriya:1952 Yay Olimpiya Oyunlarında futbolçular
Kateqoriya:İtaliya milli futbol komandasının oyunçuları
Kateqoriya:İtaliya futbolçuları
Kateqoriya:İtaliya A Seriyası oyunçuları
Kateqoriya:1950 FİFA Dünya Kuboku oyunçuları
Kateqoriya:1954 FİFA Dünya Kuboku oyunçuları
Kateqoriya:İtaliya Olimpiya milli futbol komandasının oyunçuları
Kateqoriya:Futbol hücumçuları